Info om konfirmationsforberedelse 2021-2022

*For konfirmanderne i Vilslev*

Det er (14. marts 2021) stadig uvist, hvor og hvornår konfirmationsforberedelsen afholdes. Da skolerne i Esbjerg kommune er en del af en forsøgsordning med frisættelse fra tidligere års traditionelle struktur, afventer jeg at høre mere om skolernes ønsker for tidspunkt for konfirmationsforberedelse osv.

**Hvor mange gange skal de gå til gudstjeneste?**

Jesus havde 12 apostle, og derfor skal konfirmanderne gå til gudstjeneste 12 gange – 6 gange mellem opstart og nytår, og 6 gange mellem nytår og konfirmation (altså, inden konfirmationen).

Formålet er, at konfirmanderne skal blive godt bekendt med gudstjenesteformen.

Reglerne for konfirmation kan man læse her: <https://www.retsinformation.dk/eli/lta/2014/1027> Det er kun naturligt, at forældre tager med til gudstjenester sammen med konfirmanderne.

**Hvad skal forældrene forholde sig til?**

Vi skal på udflugter, og derfor skal I underskrive en blanket om, at det er okay med jer, at jeres konfirmand tager med på turene, hvor frivillige kører i egne biler. (Se længere nede)

**Indhold i konfirmationsforberedelsen**

Vi holder ofte andagter (et par salmer, trosbekendelse, fadervor), har en kageordning, lærer salmevers, har en fri dialog og samtale om at være døbt, kristen, troende, tvivler osv. Det er vigtigt, at konfirmanderne får tid, plads og rum til at tænke over, hvad de selv tror på, så de med god samvittighed kan sige ’ja’ til at bekræfte deres dåb ved deres konfirmation. Man kan godt gå til præst, selvom man ikke vil konfirmeres.

**Praktiske oplysninger om konfirmationen i Vilslev Kirke den 24. april 2022**

- Søndag den 25. april 2021 mødes vi i kirken kl. 9.15

- Konfirmationen tager ca. 1 time og højst 1,5 time i kirken

- Afhængigt af antal konfirmander må hver konfirmand have 5-10 gæster med i kirken.

- Vi har en aftale med fotograf, der kan tage både fællesbilleder og portrætbilleder. Billederne kan man bestille en måneds tid før konfirmationen.

**Samtykkeerklæring vedr. kørsel til konfirmationsforberedelse**

Barnets navn: Cpr.nr:

Forældres/værges navne:

Mors / værges navn: (tydeligt)

Fars / værges navn: (tydeligt)

**Samtykke til kørsel**

Undertegnede giver hermed samtykke til, at mit barn må befordres i bil tilhørende medarbejdere ved Vilslev og Hunderup kirker eller forældre til andre børn eller andre frivillige i sognene, på betingelse af at følgende regler er opfyldt.

Personen der fører køretøjet, er kendt med køretøjets drift. Der er tegnet ansvarsforsikring for køretøjet. Barnet placeres forsvarligt og skal bruge sele. Køretøjet er i lovlig stand. Kørslen foregår sikkerhedsmæssigt forsvarligt og under overholdelse af færdselslovens regler, herunder regler om brug af sikkerhedssele. Hvis der sker et uheld, vil barnet være dækket af den lovpligtige ansvarsforsikring på bilen/ modpartens bil. Hvis en konfirmand forårsager en skade på bilen, vil dette være et mellemværende mellem føreren af bilen og konfirmanden og/eller disses forsikringsselskaber – kirke, præst og menighedsrådet hæfter ikke for sådanne skader.

Samtykkeerklæringen er gyldig indtil den tilbagekaldes, jfr. Persondatalovens § 38. Samtykkeerklæringen bortfalder, når mit barn ophører med at gå til konfirmationsforberedelse.

Mors / værges underskrift: Dato:

Fars / værges underskrift: Dato:

**Til de frivillige**

Opmærksomheden henledes for god ordens skyld på, at de frivillige selv skal betale evt. selvrisiko samt bonustab/ præmiestigning i forbindelse med uheld/skader på bilen.